Document ID: /roh_data/filtered/fineweb-2-filterrobots_roh.jsonl.gz/63125

Prender cumià d'ina persuna charezzada è per ils survivents adina ina situaziun extraordinaria. Mintga persuna va enturn auter cun il mal. Il post per cordoli e crisa FKT Ost («Fachstelle für Krisen- und Trauerbegleitung») è vegnì fundà per porscher in lieu d'orientaziun per persunas en malencurada e per persunas dal fatg. In lieu da contact per s'infurmar, intermediar ed accumpagnar.
Irene Ardüser, la presidenta dal post per cordoli e crisa, ha avant passa in'onn fundà cun autras persunas dal fatg il post FKT Ost. Ella è surstada dal resun ed interess per la lavur entaifer quel curt temp. Quai mussia ad ella ch'il basegn per in tal post exista e ch'il tema da la mort ed ina crisa eventuala ordlonder, saja insatge da tematisar.